فاطمہ بنت اسد

فاطمہ بنت اسد ابو طالب دی شریک حیات تے علی بن ابی طالب دی والدہ سن ۔سنہ وفات 626ء اے۔

 ناں تے نسب 
فاطمہ ناں، اسد بن ہاشم دی بیٹی تھاں تے عبد المطلب، جد ّ رسول اللہ   دی بھتیجی سن ۔  آپ ابو طالب دے چچا دی بیٹی تے محمد  دے دادا ہاشم دی پوتی سن ۔
اعزازات
 اسلامی روایات دے مطابق آپ  دی خاطر خانہ کعبہ دی کندھ وچ شگاف ہویا تے آپ  تن دن تک کعبہ دے اندر رہیاں تے اوتھے ای علی بن ابی طالب دی ولادت ہوئی۔ 
  پہلی ہاشمی خاتون سن جنہاں نے اسلام قبول کیتا ۔
 پہلی ہاشمی خاتون سن جنہاں نے ہجرت دی۔ 
 پہلی ہاشمی خاتون سن جنہاں دی ہاشمی مرد توں شادی ہوئی۔
 پہلی ہاشمی خاتون سن جو ہاشمی مرد دے بچے دی ماں بناں۔
 پہلی ہاشمی خاتون سن جنہاں دا بیٹا امام بنا۔ پوتے وی امام بنے۔
 پہلی ہاشمی خاتون سن جنہاں دا بیٹا خلیفہ بنا۔ پوتا وی خلیفہ بنا۔
 آپ  نے حضرت محمد  دے ہمراہ تن سال شعب ابی طالب وچ صعوبتاں وی برداشت کیتیاں جدوں قریش نے مسلماناں دا معاشرتی مقاطعہ کیتا سی۔
 پہلی خاتون سن جنہاں دی وفات اُتے نبی اکرم نے انتہائی دکھ دا اظہار کیتا۔
 تنہا شخصیت سن جنہاں دے کفن وچ نبی اکرم  دی قمیض شامل ہوئی۔
 اولاد 
فاطمہ بنت اسد نوں   ایہ اعزاز حاصل اے کہ انہاں نے محمد صلی اللہ علیہ و آلہ و سلم نوں   اپنے بیٹے وانگ پالیا جدوں انہاں دے دادا عبد المطلب دی وفات ہوئی تے اوہ ابو طالب دے زیرِ کفالت آئے۔ محمد  انہاں ماں سمجھدے سن تے کہندے سن۔ جدوں وی اوہ فاطمہ بنت اسد نوں   دیکھدے تے احتراماً کھڑے ہو جاندے۔ اس دے علاوہ انہاں دی اپنی اولاد درج ذیل اے۔
 علی ابن ابی طالب
 جعفر بن ابی طالب المعروف بہ جعفر طیار
 عقیل ابن ابی طالب
 طالب ابن ابی طالب
 ام ہانی بنت ابی طالب
 جمانہ بنت ابی طالب
نوٹ: عبدالرحمان بن ابی طالب انہاں دے بیٹے نئیں سن۔
بہن/بھائی
 حُنين بن اسد "مدفن حجون قبرستان اے"۔
 عمران بن اسد [مہیار جاں مہار وی مشہور اے] ۔"انہاں والدہ دا ناں برّہ بنت عاص بن امیہ بن عبد الشمس  بن  عبد مناف  سی"۔"مدفن حجون قبرستان اے"۔
 ابراہیم بن اسد "نا معلوم مقام، بعض دے نزدیک حجون"۔
 عدائی بنت اسد"بعض دے نزدیک مدفن ملک شام" اے۔ 
 خلدة بنت أسد "انہاں دی شادی اپنے  چچا زاد ارقم بن نضلہ بن ہاشم نال ہوئی، جنہاں توں شفاء نامی اک بیٹی پیدا ہوئی"۔ مختصر تاريخ دمشق"مدفن حجون قبرستان اے"۔*  الثقات ۹ /۳۰

 وفات 
آپ  دی وفات 626ء وچ آنحضرت  دی زندگی وچ ہوئی جس دا محمد صلی اللہ علیہ و آلہ و سلم نوں   انتہائی دکھ ہویا۔ تے اس سال نوں   عام الحزن قرار دتا۔ انس بن مالک راوی نیں   کہ جدوں فاطمہ بنت اسد دا انتقال ہویا تو محمد  انہاں دے گھر تشریف لے گئے تے انہاں دے سرہانے بیٹھ کے فرمایا:- 

اس دے بعد آپ صلی اللہ علیہ و آلہ و سلم نے انہاں دی قبر مبارک دے رکھنے دے لئی اپنی قمیض عنائت فرمائی تے انہاں دی قبر وچ خود اتر کے لیٹے تے اسنوں ملاحظہ کیتا تے فاطمہ بنت اسد دا جسم اقدس اس وچ اتاریا۔ لوکاں نے وجہ دریافت کیتی تے فرمایا میں انہاں نوں   قمیض پہنائی کہ جنت وچ انہاں نوں   حلہ ملے تے قبر وچ لیٹ گیا کہ شدائدِ قبر وچ کمی واقع ہوۓ۔اسدالغابہ:5/517

 حوالے 

گٹھ:4ھ دیاں موتاں
گٹھ:625 دیاں موتاں
گٹھ:بنو ہاشم
گٹھ:جنت البقیع وچ مدفون شخصیتاں
گٹھ:صحابیات
گٹھ:مسلم مذہبی شخصیتاں
گٹھ:علی